Zoeloe-koning maak plan om grond te beskerm | Maroela Media
Die Zoeloe-koning, koning Goodwill Zwelithini, maak tans bykomende bankrekeninge oop sodat sy volgelinge skenkings daarin kan plaas om vir enige regsgeding te betaal om pogings teen te staan om land wat onder die monarg se beheer val, oor te neem.
Die stap volg nadat die Zoeloe-monarg 'n beroep op "geldige" Zoeloes gedoen het om elkeen R5 of meer vir die regsgeding by te dra wat hy teen die parlement beplan as die regering besluit om die Ingonyama Trust, waarvan die koning aan die hoof staan, te ontbind sodat die trust se grond deur die regering oorgeneem kan word.
Die Ingonyama Trust is 'n wettig geregistreerde regspersoon en die eienaar van sowat 60% van die grond in KwaZulu-Natal, wat nog altyd 'n historiese deel van die Zoeloe-koninkryk en Zoeloe-konings was.
Zwelithini het onlangs aangedui hy sal enige pogings van die regering om die grond van die Ingonyama Trust oor te neem, beveg. Hy het aanvanklik 'n bankrekening by Absa vir dié doel oopgemaak.
Thulani Zulu, Zwelithini se woordvoerder, het egter Vrydag gesê hulle is in die proses om meer rekeninge by ander banke ook oop te maak.
Op 'n vraag oor hoeveel geld die koning beplan om in te samel, het Zulu geantwoord dit is moeilik om te sê, want die koste van die regsgeding sal afhang van hoe lank die kwessie gaan duur om afgehandel te word.
Die Zulugrond is reeds in swart hande. Die grote daarvan kan net inaggeneem word by berekening van hoeveel grond aan swartmense oorgedra moet word. So ook die oppervlaktes van gewese tuislande en grond wat tans in staat besit is en ook nutteloos/onbewerk is. Wie gaan instaan vir boere wat onteien word se skuld op grond en skuld op implemented/verbeteringe/oeskostes. Met onteiening op die horison, watter motivering is daar nog vir boere om verder in plase te belê, te plant en te boer?
Dis nou dieselfde koning wat eers sterk IVP was en toe al hoe meer ANC-gesind geraak het…
Hoekom geld skenk?
Dis dan baie grond, het daar geen ontwikkeling plaasgevind wat geld genereer nie? Wat doen hulle daar, het hulle nie n inkomste uit die grond nie?
Sit hulle dan nou net?
Is dit nie maar n verskoning vir geldskepping nie.
Hoeveel geld kry hy elke jaar vanaf die staat? Hyt land ook wat net staan… nou wil hy skenkings he! Hahahaha